Участва в Руско-турската война (1877-1878). Отличава се в тиловите рейдове и рекогносцировки при Плевен и на 26 и 27 юли при Ловеч. При превземането на Ловеч на 22 август 1877 г. се бие храбро във фланговия удар срещу турските резерви. Ранен е вражески куршум в дясната ръка, която е ампутирана. Във военновременната болница го посещава император Александър II. Повишен е във военно звание войскови старшина и е награден със златно оръжие „За храброст“ и орден „Свети Станислав“ II степен с мечове.